        ร้านริมโขงติดชายแดนมองเห็นฝั่งลาวสะหวันนะเขตแสงไฟเรืองๆเป็นแนวยาวทั้งฝั่ง บรรยากาศแบบในสวน อาคารไม้ต่อเติมขยายเป็นชั้นๆ จนถึงชานริมน้ำ อากาศโปร่งลมพัดเอื่อยๆเย็นสบาย
       เพิ่งเสร็จจากงานเลี้ยง สั่งอาหารทานเพิ่มเติมเล็กน้อยนั่งย่อยกับบรรยากาศริมแม่น้ำ ชื่อเมนูแปลกที่นี่ มัจฉาคืนรังแต่อาหารเป็นปลานิลทอดกรอบแล้วเอามาผัดใบกระเพรากรอบ รสคล้ายกบผัดกระเพรา ปลาโจกนึ่งมะนาว เนื้อปลาชิ้นโตราดน้ำยำ นึกว่าจะมาเป็นจานร้อนแต่เป็นจานธรรมดา น้ำยำปานกลางไม่เข้าเนื้อเท่าไร สุดท้ายคือยำผักบุ้งกรอบ เมนูนี้อร่อยผักชุบแป้งทอดมากรอบดีรสดี ราดด้วยน้ำยำแบบหวานพร้อมกุ้งสดจานนี้ทานเรียบแต่เมนูอื่นไม่หมดมากันแค่สองคน
       พนักงานบริการดี โดยรวมแล้วที่นี่ได้เรื่องบรรยากาศริมน้ำ อาหารก็ปานกลาง มีความสุขกับการทานอาหารครับ